./data/phi0474/phi005/phi0474.phi005.perseus-lat2.xml
M. Tullius Cicero
duo igitur consules et quaesitor erunt ex illius voluntate  'non solum effugiemus,' inquit, 'hominem in quaerendo nimium diligentem, nimium servientem populi existimationi, M'  Glabrionem; accedet etiam nobis illud  iudex est M  Caesonius, conlega nostri accusatoris, homo in rebus iudicandis spectatus et cognitus, quem minime expediat esse in eo consilio quod conemur aliqua ratione conrumpere, propterea quod iam antea, cum iudex in Iuniano consilio fuisset, turpissimum illud facinus non solum graviter tulit, sed etiam in medium protulit  hunc iudicem ex Kalendis Ianuariis non habebimus;